cyanic-selkie/wikianc huggingface dataset:
Emilio de Villota
Emilio de Villota Ruíz (født 26. juli 1946 i Madrid) er en tidligere racerfører fra Spania. Han deltok i 15 Formel 1-løp, men han kvalifiserte seg bare til to av dem. Han oppnådde en 13.-plass som beste resultat og fikk dermed ingen mesterskapspoeng.
Gilly, Gilly, Ossenfeffer, Katzenellen Bogen by the Sea
Four-In-A-Chord, med Instrumental Accompaniment, har også spilt inn sangen. I Norge ble den utgitt på 78-platen Harmoni 604. Sangen er jevnlig med i leken kjent som «One Song to the Tune of Another» i panelshowet I'm Sorry, I Haven't a Clue, som har gått på BBC radio i mange år.
Heino Gaze har skrevet en tysk tekst. Den tyske tittelen er identisk med originaltittelen. Bibi Johns und Die Starlets, Franz Thon und das Tanzorkester des NWDR, Hamburg, spilte den inn i Hamburg 5. september 1954. Sangen ble utgitt av Electrola med katalognummer EG 8116. I Norge ble den utgitt på His Master's Voice A.L 3484.
Grenadines Parish
Grenadines Parish er et av seks distrikter (parishes) i Saint Vincent og Grenadinene. Distriktet utgjør alle øyene, unntatt av Saint Vincent, i øystaten.
Fauna
Fauna (av latin) betegner dyrelivet som forekommer i et avgrenset område (og/eller i en avgrenset geologisk periode). Begrepet tilsvarer den botaniske betegnelsen flora. Studiet av faunaen i et område kalles faunistikk.
Sagdalen holdeplass
Sagdalen holdeplass er en holdeplass for lokaltrafikk på Hovedbanen.
Republic RF-84F Thunderflash
RF-84F Thunderflash i Luftforsvaret
RF-84F Thunderflash ble operativ med 717 skvadron i 1956. De første av i alt 31 fly ble levert fra 26. mai 1956, og ble brukt frem til 1969 da de ble erstattet av RF-5A.
Skogsbilveg
Skogsbilveg er veger som bygges for å åpne skogområder for uttransportering av tømmer.
Det skilles ofte mellom skogsveg for traktor og skogsbilveg. Skogsvegen har lavere standard. Skogsbilveger må tåle trafikk med 24 meter lange tømmerbiler med vekt på opptil 60 tonn.
Munkfors kommune
Munkfors kommune har et sterkt samarbeid med nabokommunene Sunne, Torsby og Hagfors. Og det har vært oppe til debatt om å slå sammen disse kommunene.
Historie
I den senere tid har turisme blitt viktigere for kommunen.
Walter Mixa
Biskop av Eichstätt
31. august 2000 ble han dessuten biskop for Det tyske militærordinariat.
Jar City
Sjanger
Filmen svarer godt til konvensjonene som krim/thriller. Vi som tilskuere følger jakten på morderen og vet, i likhet med etterforsker Erlendur, verken mer eller mindre om saken enn han gjør. I så måte kan en si filmen minner til dels om en detektiv fortelling. Sammen er vi med på å nøste opp i saken, og vi overraskes i like stor grad som ham. Erlendur med sitt monotone sinn og sin fremtreden som en «ensom ulv» passer sjangeren godt, da vi er vant med dette fra tidligere filmer som er preget av sjangeren. Dette, i kombinasjon med filmens bruk av motiv, hvor kameraet hviler unødvendig lenge ved tilsynelatende ubetydelige objekter, er elementer som også bidrar til dens eksport vennlighet da de svarer til sjangerens konvensjoner. I ett intervju med Nordisk råd forklarer Baltasar Kormákur også hvorfor han har valgt nettopp denne sjangeren: «Islandske krimier er ikke så vanlige her i landet, så det var viktig for meg å takle denne sjangeren slik at publikum ble begeistret for den». Kormákur retter seg med det heller ikke mot et spesielt nisje-publikum, men heller mot den vanlige krim glade islender, da dette på mange måter er en tradisjonell thriller med islandsk vri.
Filmhistorisk sammenheng
Islandsk filmhistorie er relativt kort og landets filmproduksjon kan sies ikke å ha kommet virkelig i gang før i 1979 med etableringen Icelandic Film Fund (IFF). Filmer som kom i denne perioden på begynnelsen av 1980-tallet bar preg av å være nasjonalt patriotiske, romantiske og hyllet på mange måter Island. På 1990-tallet ble Islandsk filmproduksjon en del av den internasjonale scene, dominert av samproduksjon og samfinansierte filmer. Dette førte til at man mot 2000-tallet beveget seg mer bort fra de eldre nasjonale «Viking» filmene, som i større grad var myntet på det nasjonale publikum, og mot universelle temaer de fleste kunne relatere til og som kunne være mer eksportvennlige. Tema som går igjen i Islandsk film i er bla. kontrastforhold mellom by og land, forholdet mellom det lokale og globale og forholdet mellom modernitet og tradisjon. Dette kontrastforholdet som preger mye Islandsk film kan også spores i filmer som Jar City, Nói albínói (Dagur Kári) og 101 Reykjavik (Baltasar Kormákur).
Atmosfærisk elektrisitet
Beskrivelse og ulike forklaringer
Målinger av atmosfærisk elektrisitet er i hovedsak målinger av potensialforskjeller mellom et punkt på jordoverflaten og et punkt i luften over. Atmosfæren har i forskjellige områder forskjellig lokalt potensial, som kan variere med potensialet på jorden med så mye som 3000 volt innenfor 30 meter. Feltstyrken, spenningsfallet per m høydeforskjell, er meget variabel. Ved jordoverflaten er den i gjennomsnitt omkring 130 V/m. Den er større over land enn over hav, større om vinteren enn om sommeren, større i tørr luft enn i fuktig. I tordenvær kan den bli meget stor, flere tusen V/m, og kan da være rettet oppover istedenfor nedover. Feltstyrken avtar med høyden og er ca. 25 V/m i 3 km høyde, og ca. 4 V/m i 10 km høyde. I denne høyden, det vil si i ionosfæren, er luftens ledningsevne mye større enn ved jordoverflaten. Ledningsevnen tiltar med høyden på grunn av ioniserende stråling som kommer inn fra verdensrommet og særlig blir absorbert i høye luftlag. I de høyeste luftlagene virker også kortbølget ultrafiolett stråling fra Solen. For å forklare det elektriske feltet ved jordoverflaten er det ikke tilstrekkelig å vise til at ledningsevnen er liten. Feltet kan bare oppstå fordi Jorden, som er en god leder, har et overskudd på negativ ladning. Feltstyrken svarer til at Jorden har en negativ ladning på 5,8 · 10^5 coulomb eller 3,7 · 10^24 elementærladninger. På grunn av at feltet trekkes stadig negative ladninger oppover, og feltet kan bare opprettholdes om det samtidig tilføres jordkloden negativ ladning. Hvordan dette skjer er ikke helt klarlagt, men sannsynligvis besørges fornyelsen av ladningen vesentlig ved tordenværs-aktiviteten i atmosfæren. En del av strømmen kan skyldes at den delen av den kosmiske strålingen som når jordoverflaten, har et overskudd av negativt ladde partikler. En annen mulig forklaring er at vanndamp i høyere luftlag vesentlig kondenseres med negative ioner som kondensasjonskjerner, og at nedbøren derfor fører med seg negativ elektrisk ladning til Jorden.
Fylkesvei 547 (andre betydninger)
I Norge finnes fylkesvei 547 i de følgende fylkene:
Francisco de Asís Vidal y Barraquer
Han ble kreert til kardinal av pave Benedikt XV i 1921, og deltok i konklavet 1922 som valgte Pius XI, og i konklavet 1939 som valgte Pius XII.
Sunne kommune
Forfatterinnen Selma Lagerlöf ble født i Sunne kommune.
Suge Knight
Marion Hugh «Suge» Knight jr. (født 19. april 1965) er en amerikansk plateselskapdirektør. Han var med på å grunnlegge og var tidligere direktør i plateselskapet Death Row Records, som dominerte musikkutgivelser med rap etter Dr. Dres gjennombruddsalbum The Chronic i 1992.
FA-cupen 1899/1900
FA-cupen 1899/1900 var den 29. sesongen av den engelske FA-cupen. Finalen, som igjen ble spilt i Crystal Palace i London, ble vunnet av Bury som slo Southampton. Finalen ble spilt 21. april 1900.
Stensgård kirke
Byggverket er i tre og har 92 plasser.
Juan Bautista Benlloch y Vivó
Juan Bautista Benlloch y Vivó (født 29. desember 1864 i Valencia i Spania, død 14. februar 1926 i Madrid) var en av Den katolske kirkes kardinaler. Han var biskop av Urgell, og dermed samfyrste av Andorra, fra 1906 til 1919. I denne perioden satte han ord til Andorras nasjonalsang, El Gran Carlemany. Fra 1919 til 1926 var han erkebiskop av Burgos.
1492 - Erobringen av Paradis
1492 - Erobringen av Paradis (originaltittel: 1492: Conquest of Paradise) er en engelskspråklig fransk-spansk biografisk historisk dramafilm fra 1992 regissert av Ridley Scott. Filmen ble laget i forbindelse med 500-årsjubileet for Columbus oppdagelse av «Den nye verden». Rollen som Columbus spilles av Gérard Depardieu. Musikken er ved Vangelis.
Star Wars Episode V: Imperiet slår tilbake
Handling
Etter evakueringen følger Luke Obi-Wans råd og reiser til planeten Dagobah, som viser seg å være en sumpplanet. Der møter han Yoda, som viser seg å være alt annet enn det Luke forventet å møte. Omsider begynner Yoda å trene ham i bruk av Kraften.
Filming
Scenene på Dagobah, Bespin og på innsiden av Hothbasen ble filmet på Elstree Studios i London. Blant statistrollene hos opprørerne og i Imperiets stormtropper er Arve Juritzen, Odd Johan Nelvik, Bernhard A. Steen og Tom Egeland.
Stongasundet bru
Stongasundet bru er ei 173 meter lang betongbjelkebru på fylkesvei 5699 i Kinn kommune. Brua har 4 spenn og krysser Stongasundet mellom Stavøya og fastlandet. Byggingen begynte i 1987, og brua ble offisielt åpnet 3. november 1990.
Årnes kirke
Historie
Etter germanske skikker var det vanlig med gudedyrkelse i hellige lunder, sier gamle skriftlige kilder. Området har trolig ikke vært brukt hovedsakelig for bosetting, da det mangler vanlige bosettingsspor som stolpehull og veggriller. Nabogården Drognes hadde en kirke i middelalderen i henhold til skriftlige kilder, og nærheten til kokegropene er interessant da det ikke var uvanlig å anlegge de første kirkene i Norge i nærheten av steder der rituell aktivitet ble praktisert i hedensk tid. Slik ønsket man trolig å markere den kristne tro, og holde praktiseringen av de hedenske ritualene i sjakk.
Andreas Emil Erichsen
Han vant H.K.H. Kronprinsens gullmedalje i 1861 for oppgaven "Om trældom hos Skandinaverne". I 1862 tok han filosofisk embetseksamen. 1863–1877 var han lærer ved Aars og Voss' skole i Kristiania, rektor ved Tromsø offentlige skole 1877-1892 og så rektor ved det som nå er Stavanger katedralskole fra 1892.
Robert Lansing
Robert Lansing (født 17. oktober 1864 i Watertown i New York i USA, død 30. oktober 1928 i New York) var en amerikansk demokratisk politiker og advokat. Han var landets utenriksminister 1915 til 1920.
Utenriksminister
Senkingen av dampskipet «Arabic» ved et annet tysk ubåtangrep den 19. august 1915 førte til at situasjonen ble vurdert på nytt i den amerikanske regjering. Lansing, og deretter Wilson, fornemmet at Tyskland strebet etter verdensherredømme, og at en klar amerikansk reaksjon var blitt nødvendig. Lansing fastholdt overfor Tyskland et verdenshavenes frihet måtte respekteres, og truet nå ikke bare med brudd på diplomatiske forbindelser, men også med inntreden i Verdenskrigen. Først etter at Tyskland forsikret å respektere den sivile sjøfarts rettigheter og avgrense sine ubåtangrep til militære mål, forble USA ved sin nøytralitet. Lansing kritiserte også den britiske blokade av Tyskland, ut fra samme insistering på den fri sivile skipsfart.
Völkischbevegelsen
Völkisch-bevegelsen (på tysk Die völkische Bewegung, «den tysk-folkelige bevegelse») er et samlebegrep for ulike tyske, nasjonalistiske, rasistiske og populistiske grupperinger og idéstrømninger i årene før og etter første verdenskrig. Tilhengerne av bevegelsen hevdet at «folketyskerne» hadde et historisk «folkefellesskap» (Volksgemeinschaft), var overlegne andre etniske grupper og måtte forenes som folk.
Sentrale aktører
Blant de viktige völkisch-grupperingene var Thuleselskapet i München, et hemmelig, høyreekstremt selskap stiftet i 1918.
Etter andre verdenskrig
Völkische elementer finnes også innen andre nyhedenske grupperinger som Allgermanische Heidnische Front («Den alltyske hedenske front») fra 1998, til dels etter modell av Norsk Hedensk Front fra 1993 med kontakter til blant andre Black metal-miljøer. Det hevdes av Magasinet Monitor at også Varg Vikernes har vært en del av dette miljøet og har skrevet artikler for Allgermanische Heidnische Fronts magasin, noe han imidlertid benekter selv.
An Zhengwen
Han var kjent for sine malerier av personer, landskap, og bygninger.
Moldesangen
Sangen er den framste av Moldes bysanger og synges stående under Molde Brass Bands årlige 17. mai-konsert, samt ved andre store anledninger. Den synges også av Tornekrattet og resten av publikum før Molde Fotballklubbs hjemmekamper.
Tekst
Spillende med stråler
Romsdalshorn sig måler
Når mit øie skue
al den skjønhed kan,
for mit fødeland.
Det andre tempelet i Jerusalem
Manglende helligdommer
Det andre tempelet manglet en del av de tidligere helligdommene som Paktens ark, Urim og Tummim, den hellige olje, den hellige ild, De ti bud, krukken med manna, og Arons stav. Kodesh Hakodashim («Det helligste av det hellige»), det indre helligdom innenfor sakramenthuset og tempelet i Jerusalem, var delt av gardiner framfor murer som ved det første tempelet. Som med sakramenthuset var det i det kun en gullampe på det hellige sted, et bord for skuebrød, og alteret med røkelse fra røkelseskar i gull, og mange andre beholdere av gull som hadde tilhørt Salomos tempel som hadde blitt røvet av babylonerne, men gitt tilbake av Kyros.
Håndball-EM 2012 for menn
Håndball-EM 2012 for menn var det tiende europamesterskapet i håndball for menn, og ble arrangert i Serbia fra 15.–29. januar i Beograd, Niš, Novi Sad og Vršac.
Norges spill
Da den siste kampen i gruppespillet skulle begynne, var det klart at Norge måtte ta poeng mot Kroatia for å gå videre til mellomrunden, etter at Slovenia vant med to mål mot Island. Slovenia ble beskyldt for å ha fikset på kampresultatet. Kroatia ledet 13-8 til pause, og vant til slutt kampen med seks mål; 26-20. Dette innebar at Norge var ute av turneringen og måtte reise hjem allerede før mellomrunden.
Trollheggslekten
Det er ikke uvanlig å mene at trollheggslekten og geitvedslekten er én og samme slekt – Rhamnus. I norsk botanikk har det likevel vært vanlig å opprettholde skillet mellom dem som to separate slekter. Forskjellen på slektene er at trollheggslektens arter har fem kronblad, knopper uten skjell, alltid spredte blader og ingen torner.
Vidkun Quislings første regjering
Vidkun Quislings første regjering ble proklamert gjennom en radiotale i Norsk rikskringkasting av Vidkun Quisling, leder i Nasjonal samling (NS), da Norge ble okkupert av det nasjonalsosialistiske Tyskland 9. april 1940. «Regjeringen» ble ikke sittende lenge, for allerede 15. april opprettet Høyesterett mot Quislings ønske det såkalte Administrasjonsrådet som skjøv Quislings regjering ut på siden. På høsten fikk Quisling dog rollen som politisk leder for Josef Terbovens kommissariske statsråder.
Det hender så mangt på Hovedøen
«Det hender så mangt på Hovedøen» er en norsk slager med melodi av danske Willy Kierulff og tekst av Vilhelm Dybwad. Kari Diesens mor, Signe Heide Steen, sang den for henne da hun var liten. Sangen handler om en kjærlighetshistorie som utspiller seg på Hovedøen. Fortelleren er en ung pike som er på båttur med sin beiler Johan. De går i land på Hovedøen, og tilbringer natten der. På overflaten forteller teksten at "Timevis satt vi der hånd i hånd", men antyder likevel at det skjedde noe mere i løpet av natten ("Det hender så mangt på Hovedøen en midtsommernatt".) I ettertid varer ikke forholdet ("Kjærlighets lykke kan gå i knas"), noe som gjør at fortelleren sier "Gå aldri en deilig sommernatt i land på Hovedøen."
Margareta
Utbredelse
Tabellen nedenfor gir en detaljert oversikt over populariteten til navnene Margareta og Margaretha i noen av de landene hvor statistikk er tilgjengelig.
Heksemel
Heksemel brenner kraftig og fort når det spres i lufta over en flamme, fordi det inneholder over 50% olje og det får stor tilgang på oksygen ved spredning. Fenomenet er ofte brukt for å demonstrere en støveksplosjon. Det skal små mengder til for å lage forholdsvis store flammer, og temperaturen blir ofte høy.
Bruksområder
Heksemel hadde mange bruksområder i gamle dager. Blant annet ble det brukt til jevning og utfyllingsmel i piller, blitsen i fotografering og som trollpulver til heksekunster. Tidligere ble pulveret brukt i fingeravtrykkspulver, fyrverkeri og til overflatebehandling av piller og eksplosiver.
Sørbølfjellet
Området er særlig populært for skiturister om vinteren og for jegere om høsten. Det er også gode muligheter for sportsfiske og bærplukking i området.
Chris Bonington
Christian John Storey Bonington (født den 6. august 1934 i Hampstead, London) er en britisk fjellklatrer. Han har gjort 19 ekspedisjoner til Himalaya, hvorav fire til Mount Everest samt en førstebestigning på sørveggen til Annapurna.
Nannestad kirke
Orgel
Kopler II/I 8’, I/P 8*, II/P 8’ (mek) II/P 4’ (el)
Tansu Çiller
Politiker, finansminister
I 1990 meldte hun seg inn i det konservative partiet Den sanne vei. Hun ble valgt inn i parlamentet i 1991 og tjenestegjorde som minister med ansvar for økonomi i den daværende koalisjonsregjeringen ledet av Süleyman Demirel. Den 13. juni 1993 ble sitt partis leder.
Ferrari 250
Racingmodeller
250 Monza fra 1954 kombinerte chassis og karosseri fra Ferrari 750 Monza med V12-motorer. Kjørte en del i 1956.
250 Testa Rossa var 34 racerbiler og er blant de mest suksessrike løpsbilene fra Ferrari.
250 Le Mans fra 1963 var basert på 250 P og skulle produseres i 100 eksemplarer som gatebil, for homologering. Da dette mislyktes trakk Ferrari seg fra GT-serien i 1965.
GT-modeller
250 GT California Spyder LWB fra 1957 var en cabriolet laget i aluminium av Scaglietti for eksport til USA. Motoren var fra 250 TdF på 240 hk. De første 45 var LWB, de fem siste fra 1960 var SWB.
Serafino Vannutelli
Kardinal
Han døde i Roma 19. august 1915, og ble gravlagt på Campo Verano.
Episkopalgenealogi
Hans episkopalgenealogi er:
VM i skiskyting 1983
Det '''20. verdensmesterskapet i skiskyting''' ble arrangert i Antholz i Syd-Tirol (Italia) i 1983.
Penza
Historie
Penza ble grunnlagt i 1663 som en grensepost på det som da var Russlands grense mot sørøst. Byen er oppkalt etter elva den opprinnelig ble bygget ved. Ettersom byen opprinnelig lå i et grenseland ble de fleste husene bygget av tre og byen utviklet uten noen overliggende plan. På 1700-tallet ble Penza et viktig handelssenter.
Danske Bank
Den store fusjonen og årene etter 1990
Gjennom 1990-tallet økte Den Danske Bank sine internasjonale bankaktiviteter, og etablerte filialer i Oslo, Stockholm og Helsingfors. I 1997 kjøpte de Östgöta Enskilda Bank i Sverige og i 1999 Fokus Bank i Norge.
Rikard I av Normandie
Liv
Rikard hadde øyensynlig ingen sentimentale følelser overfor sine norrøne forfedre og var langt mer partisk mot de norrøne og danske undersåttene sine enn de franske. Antagelig så han på med forakt på de norrøne hedingene som ikke snakket fransk som han selv, han var flerspråklig etter å ha vært utdannet ved Bayeux. I løpet av hans tid som hertug over Normandie ble landet fullstendig gjort fransk og kristnet. Hans far kan ha introdusert føydalsystemet, men det var Rikard som tvang det igjennom og Normandie ble ett av de mest gjennomregulerte føydale samfunn i Europa. Rikard reorganiserte totalt det normanniske militærsystemet og baserte det på tungt kavaleri. Han ble også fosterfar til unge Hugo, grev av Paris ved den eldre Hugos død i 956.
Lauritz Falk
Lauritz Meyer de Chezaule Falk (født 15. november 1909 i Brussel i Belgia, død 1. februar 1990 i Stockholm) var en svensk og norsk skuespiller, regissør, sanger og billedkunstner.
Teater og film
I perioden 1938–1942 var Falk engasjert ved Nationaltheatret i Oslo. Falk var engasjert ved Dramaten i Sverige i perioden 1970–1982 og i perioden 1985–1988, men spilte også ved flere andre ledende teatre. Han regisserte flere sceneproduksjoner, både skuespill og musikaler.
Hanne Larsen
Hanne Larsen langfilmdebuterte med familiekomedien Gilberts grusomme hevn i 2016. Filmen vant Barnejuryprisen på Nordiske Filmdager i Lübeck samme år. Den er basert på boken Eggg av Stein Erik Lunde og produsert av Maipo. Hun har også jobbet med humorserien Helt Perfekt med Thomas Giertsen i en årrekke. Serien produseres av Feelgood for TVNorge. Larsen regisserte også sesongstarten på den tredje sesongen av Aber Bergen, for TV3.
Utmerkelser
Larsen fikk blant annet Amanda for beste kortfilm i 2008 og har vunnet hovedpris ved flere Oscar Acadamy Award-festivaler som Palm Springs og Clermont-Ferrand. Prisen i Palm springs førte til shortlist for kortfilm Oscar i 2008, for kortfilmen Varde.
I 2010 ble hun ble tildelt Statens kunstnerstipend (arbeidsstipend for yngre/nyetablerte kunstnere) for to. og VIP-stipend for regissører fra NFI i 2018.
Villa Villekulla
Pippi bor i Villa Villekulla sammen med apekatten Nilsen og hesten Lille gubben. I nabohuset bor Tommy og Annika. Her sover hun med føttene på hodeputen, baker pepperkaker på gulvet og finner skatter på loftet. Utenfor huset står et tre som en kan plukke brusflasker av.
Johannespasjonen (Bach)
Johannespasjonen (Passio Secundum Johannem) BWV 245 er ved siden av Matteuspasjonen det eneste fullstendig bevarte autentiske pasjonsverk av Johann Sebastian Bach. Uroppførelsen var på langfredag 7. april 1724 i Nikolaikirken i Leipzig.
Zangidene
Nur ad-Din hersket nå fra Dimašq, og han fortsatte å ha militær suksess. Enda en fyrste av Antiokia, Reynald av Châtillon, ble fanget, og Fyrstedømmet Antiokias områder ble kraftig forminsket. På 1160-tallet opptok kampen mot Amalrik I av Jerusalem over Fatimidkalifatet i Egypt Nur ad-Dins oppmerksomhet. I 1169 klarte Nur ad-Dins general Shirkuh å erobre Egypt, men Shirkuhs nevø og etterfølger som Egypts guvernør, Ṣalāḥ ad-Dīn, nektet å bli underlagt Nur ad-Dins kontroll.
Mandopop
Mandopop var til å begynne med populærmusikk med et meget distinkt kinesisk preg. Dens senere store likhet med vestlig popmusikk kom gradvis over flere tiår.
USAs Grand Prix 2006
Rapport
Ferrari var overlegne i USAs Grand Prix med Michael Schumacher på førsteplass og Felipe Massa som nummer 2. Renaults Giancarlo Fisichella tok 3.-plassen mens Jarno Trulli som startet fra pit klemte seg inn på 4.-plass foran Fernando Alonso på 5.-plass.
Tael
Tael er et ord benyttet i Vesten som betegnelse for en rekke østasiatiske vektmål. Som regel dreier det seg om den kinesiske tael (liǎng 兩 (mandarin) eller Leung (kantonesisk), som var del av det kinesiske vekt- og valutasystem. Vektstandarden varierer etter region og handelsvarer. Vanligvis var vekten på en sølv tael på rundt 40 gram.
Brendan Christian
I 2007 tok han gull på 200 meter og bronse på 100 meter under De panamerikanske lekene. Han kom også til semifinalen i både 100 meter og 200 meter i VM i friidrett 2007. Der satte han også ny nasjonal rekord på 200 meter med tiden 20,23.
Byggeskikk
Den første forsker innen temaet byggeskikk i Norge var Eilert Sundt. Hans bok fra 1862, Om Bygnings-skikken paa Landet i Norge, var lenge utgangspunkt for nesten all forskning om dette temaet. Undervisning i temaet byggeskikk foregår bl.a. i faget kulturhistorie ved Universitetet i Oslo.
Norsk rødliste for arter
Gjeldende kategorier og kriterier
De kategoriene og kriteriene som brukes i Norge per 2022, er i samsvar med IUCNs kategori og kriterieversjon 3.1, gjeldende fra 2001 og nasjonale tilpasninger i Norsk rødliste for arter 2021.
Herma Bauma
Som håndballspiller spilte hun i en årrekke på Østerrikes landslag.
Barbara Hendricks
Barbara Hendricks (født 20. november 1948 i Stephens, Arkansas) er en amerikanskfødt operasangerinne (sopran). Hun er bosatt i Sverige og er svensk statsborger.
Natassia Malthe
Modellkarriere
Malthe hadde en kort karriere som topmodell innen reklame på Filippinene, i Hongkong, Singapore og Thailand. Hun er blant Girls of Maxim, der hun ble rangert som nr 53 i Maxims «100 Sexiest Women» (2003) og nr 74 i Maxim magazine «Hot 100 of 2005» list.
Série B
Resultater
Siden 2006 har de fire øverste lagene rykket opp til Série A.
Marcus Vinícius Dias
Marcus Vinícius Dias (født 22. januar 1923 i Rio de Janeiro, død 1992) var en brasiliansk basketballspiller som deltok i de olympiske leker 1948 i London.
Hagfors kommune
Tettsteder
Noter:
Nils Hønsvald
Den Hønsvaldske parlamentarisme
De borgerlige partiene reagerte skarpt mot «Den Hønsvaldske parlamentarisme», og mente at Arbeiderpartiet med dette viste maktarroganse ved å heve seg over Stortinget.
Grums kommune
Grums kommune er en kommune i Värmlands län i landskapet Värmland i Sverige. Kommunens administrasjonssenter ligger i Grums.
Pizzoccheri
Den er populær i det nordlige Italia, er lagd av bokhvete og serveres gjerne med smør og ost fra Valtellina.
PGA-touren 2006
Turneringer
Etter sesongavslutningen deltar mange av spillerne i andre turneringer som ikke inngår i PGA-touren og som ikke har betydning for pengelisten. Blant disse er PGA Grand Slam of Golf, Merrill Lynch Skins Game og WGC–World Cup.
Færøysk kirkehistorie
I år 999 sendte den norske kongen Olav Tryggvason færøyingen Sigmundur Brestisson tilbake til Færøyene for å misjonere sammen med en gruppe prester. Øyene ble et selvstendig, katolsk bispedømme i 1111, Kirkjubøur bispedømme, men bispedømmet ble nedlagt etter reformasjonen rundt 1537. Da den siste katolske biskopen døde i 1538, gikk det flere hundre år før den katolske kirken ble gjenopplivet i 1931, da som del av København katolske bispedømme.
Eget bispedømme
Bispesetets kirke (domkirke) ble steinkirken Ólavskirkjan, oppkalt etter Olav den hellige, som ble bygd på 1200-tallet. Sammen med bispesetet etablerte man etterhvert også en presteskole, som frem til reformasjonen var Færøyenes eneste skole. Blant kjente elever er den senere norske kongen Sverre Sigurdsson, som ble født i Kirkjubøur. Fra 1184 ble han undervist ved presteskolen av den daværende biskopen, Roe. Sverre krevde senere den norske tronen, men møtte motstand fra kirken, også den færøyske som han hadde bakgrunn fra, da kirken var sterkt imot krav på tronen fra monarkens uekte barn.
Fransiskanerne
I 1931 tok to unge prester, E.G. Boekenogen og Thomas King, på seg oppgaven med å gjenreise den katolske kirken på Færøyene. I et hus leid ut til fransiskanersøstrene i Tórshavn, som også kom til øyene i 1931, innviet man en kirke den 23. mai samme år. Blant de første til å besøke denne kirken var noen gamle personer som hadde besøkt Georg Bauers kirke i sin ungdom. Menigheten ble snart for stor for den lille kirken i Bringsnagøta, og sammen med den nye Sankt Frans-skolen som søstrene hadde bygd, ble en ny Mariakirke innviet den 1. juni 1933.
Vekkelseskristendom og lekmannsbevegelse
I likhet med de øvrige nordiske land opplevde Færøyene en framvekst av vekkelseskristendom og kristne lekmannsbevegelser fra andre halvdel av 1800-tallet. Den første store vekkelsen kom gjennom virksomheten til de såkalte Plymouth Brethren, en vekkelsesbevegelse med utspring fra De britiske øyer. Dette førte til dannelsen av Brøðrasamkoman i 1880, en lavkirkelig lekmannsbevegelse med et baptistisk dåpssyn som raskt bredte seg over hele øygruppen og siden da har vært det nest største trossamfunnet på Færøyene etter Fólkakirkjan.
Den protestantiske kirken i dag
Blant forsamlinger med tilknytning til Fólkakirkjan, hvis medlemstall er medregnet hos Fólkakirkjan, er Indremisjonen og Det kirkelig misjonsforbund de største. Mange trossamfunn organiserer aktiviteter som speidergrupper, sangforeninger, ungdomsforbund med mer. Dermed fungerer også kirken ikke bare som åndelig møtested, men også et sosialt møtested og organisator for fritidsaktiviteter i lokalsamfunnet.
Politisk påvirkning
Tilhørighet til trossamfunn og trossamfunnenes syn har stor betydning i færøysk politikk. Politikernes religiøse ståsted gjenspeiler stort sett befolkningen, men geografi ser fortsatt ut til å ha større betydning enn religion for velgernes preferanser. Det fundamentalistiske Miðflokkurin og forløperen Kristiligi Fólkaflokkurin har forfektet en eksplisitt teologisk tilnærming til en del politiske spørsmål. Politiske standpunkter begrunnet i religiøst syn er ellers noe som helst gjenfinnes i borgerlige partier.
Bryllup og ekteskap
Historisk har færøyingene selv vært av den oppfattelse at det var begrenset hvor mange som kunne leve av det som kunne produseres innenfor øyenes daværende økonomiske og næringsmessige rammer. Det finnes belegg for at færøyingene praktiserte barnebegrensning med kirkens støtte, og at man i enkelte bygder begrenset seg til to eller tre barn per ektepar. Allerede i Fårebrevet fra 1298 ble det stilt enkelte økonomiske betingelser for inngåelse av ekteskap. For å unngå innavl begynte man tidlig å følge en allmenn regel som sa at man ikke kunne gifte seg med slektninger nærmere enn fjerde ledd, noe som snart også ble håndhevet av kirken. Dette begrenset også utvalget av mulige ektefeller i hjembygden, og gjorde at mange menn søkte etter en livspartner i andre bygder. Slik ble befolkningen effektivt mer blandet, og det fungerte i praksis slik at det var kvinnene som flyttet på seg.
Ólavsøka
Ólavsøka går fra 28. til 29. juli hvert år, og 29. juli regnes dermed som Færøyenes nasjonaldag. Av lignende tradisjoner i de øvrige nordiske land er norske Olsok den mest nærliggende, selv om Ólavsøka er en mye viktigere markering for sitt land.
Kirkearkitektur
De mest karakteristiske kirkene er allikevel trekirkene fra 1800-tallet, ofte omtalt som «færøyske bygdekirker». Disse er bygd i tre, svartmalt med tjære, og har gresstak. De ligger også oftest nært havet, hvor de fleste av bygdens menn hadde sitt daglige virke. Kirkene er enkelt utført, med inventar i umalt tre. Fra 1829 til 1847 ble ti slike kirker oppført, hvorav fem på Eysturoy. De representerte det beste innen færøysk håndverk og arkitektur, og har mengder av detaljer og symbolske ornamenter. Byggmester Joen Michelsen fra Velbastaður var svært delaktig i oppførelsen av de fleste kirkene fra denne perioden, mens arkitekt og byggmester H.C.W. Tórgarð fra Tórshavn dominerte i tiårene etter.
Habitat
Eksterne lenker
Areál (biologie)
Gaston Doumergue
Han er kjent som en av de mest populære presidentene, særlig fordi han etterfulgte den kontroversielle Alexandre Millerand. Han ble den første presidenten i Frankrike som giftet seg mens han tjenestegjorde i embetet.
Ludvig Mathias Lindeman
Ludvig Mathias Lindeman (født 28. november 1812 i Trondhjem, død 23. mai 1887 i Christiania) var en norsk komponist, organist og folkemusikksamler, født i Trondheim. Han var den første i Norge etter Olea Crøger som begynte å samle folkemusikk systematisk, og samarbeidet med Crøger og Landstad om utgivelsen av Norske Folkeviser.
Organist
Han er representert i Norsk Salmebok med 39 komposisjoner. Blant disse er noen av de mest kjent salmer i norsk tradisjon, som for eksempel «Kirken den er et gammelt hus», «Krist stod opp av døde», «Påskemorgen slukker sorgen», «Apostlene satt i Jerusalem», «Et barn er født i Betlehem» og «No livnar det i lundar».
Orgelbygger
Utdanning
I Norge i dag er utdannelsen til dette yrket innen utdanningsprogrammet Design og håndverk eller bygg og anleggs teknikk. Du må gå to år på skole og to år i lære ute i bedrift. Første skoleåret er Vg1 Design og håndverk og andre skoleåret er Vg2 Design og trearbeid.
Crash Bash
Denne var den første serien av spillet som ikke blei produsert av Naughty Dogg, siden Naughty Dogg var isteden opptatt av å lage Jack&Daxter i den tiden. Spillet foregår i små verdener hvor brødrene UKA UKA og AKU AKU kjemper for å finne ut hvem er den sterkeste av ond og den gode.
Spillet
Hovedspillet i Crash Bandicoot er Adventure mode hvor spilleren skal vinne alle 28 verdener for å vinne,(trophies.) Spilleren vinner forskjellige trofèr, Diamanter og Krystaler pluss tids relicer i hver verden. Adventure Mode kan enten spilles alene eller sammen med en venn, men er mye vanskeligere å fullføre alene. Spesielt på relic utfordringene hvor alle de tre andre motstanderne har deg alene som mål. Det finnes 5 forskjellige hovedrom, og å klare alle disse rommene får man 200% i spillet men disse gir ikke noen ekstra bonus for spillet.
Som alle andre Crash serier så går spilleren fra rom til rom(Warped Rom), i hver rom er det flere nivåer. For å gå videre fra en rom til en annet så må man møtte of bekjempe nivåets bosser. For å møtte bossene så må man vinne en antall trofèr, crystaler og diamanter(forskjellige i antall fra rom til rom.)
Borgerud
Borgerud (av norrønt Bergljótarruð) er en rudgård i Ytre Soknedalen i Ringerike kommune, beliggende ved tidligere Borglund skole (som er oppkalt etter gården), mellom Veme og Fonkalsrud, langs riksvei 7 øst for Sogna.
Myrkdalstunnelen
Myrkdalstunnelen er en 1084 meter lang tunnel på riksvei 13 mellom Voss og Vik som ble åpnet 20. desember 2008. Hovedentreprenør for tunnelen var Kruse Smith AS og byggeperioden var fra september 2007 til 20. desember 2008.
Grunnfarnes
Bygda, som har i underkant av 100 innbyggere, har postadresse 9395 Kaldfarnes, og nærmeste skole er i nabobygda Medby. Grunnfarnes bedehus er fra 1948. Grunnfarnesbotn har røtter tilbake til vikingtiden, og ble valgt til Torsken kommunes tusenårssted. I Grunnfarnesbotn er det dessuten kirkegård.
Folketall i Grunnfarnes grunnkrets:
Administrasjonsrådet
Forhandlingene
Administrasjonsrådets vedtak ble kunngjort i Bestemmelser av Administrasjonsrådet.
12-ørestillegget og «Fagopposisjonen av 1940»
4. januar 1940 ble det inngått avtale mellom LO og NAF (arbeidsgiverforeningen) om at arbeiderne skulle kompenseres for dyrtiden med et tillegg på 12 øre pr time for menn og 8 øre for kvinner (her kalt «12-ørestillegget»). Etter 9. april 1940 ble LO-sekretariatet gjenopprettet med Elias Volan som formann. NAF stilte krav om lønnsnedsettelse til hjelp for næringslivet, og 23. mai vedtok Administrasjonsrådet etter tysk påbud en ny arbeidstvistlov med korte forhandlingsfrister og bortfall av retten til å stemme over forslag til ny tariffavtale. Valget stod mellom inflasjon og lønnsnedsettelse, og LO valgte det siste. 1. juni 1940 godtok LO videre at 12-ørestillegget bortfalt. Først senere fikk folk vite at tyskerne stod bak den nye arbeidstvistloven, så fagforeningene oppfattet den gang denne som Administrasjonsrådets verk, og samlet seg til organisert motstand i «Fagopposisjonen av 1940». Både lønnsnedsettelsen i seg selv, og måten den ble gjennomført på, førte til at jernarbeidernes i Oslo ville gå til arbeidsrettssak for å få nedsettelsen kjent ulovlig. Administrasjonsrådet ble oppfattet som et borgerlig organ som lyktes med å kuppe statsmakten, når det overtok regjeringens funksjoner uten å ha med en eneste representant fra arbeiderbevegelsen. Trolig var det okkupasjonsmaktens trusler om strenge represalier som hindret streik.
Administrasjonsutvalget, produksjonsrådet i Bergen, kriseutvalg og nemnder
I juni 1940 sendte Administrasjonsrådet telegram til fylkesmennene om at lokale kriseutvalg «''skal oppheves eller, hvis utvalgene fremdeles finnes påkrevd, bør de gå over til å kalle seg administrasjonsutvalg el. lign.''» Finansrådmannen i Bergen skrev 20. juni 1940 at han var uenig og «vil foreslå at utvalget for fremtiden betegnes som «forvaltningsutvalg»...Betegnelsen «forvaltningsutvalg» er tatt fra Oslo.»
Curt Rice
Curtis Calvin Rice (født 21. juli 1962 i Minnesota) er en amerikanskfødt norsk lingvist. Han var fra 2015 rektor ved Høgskolen i Oslo og Akershus og fra 2018 til 2021 ved dens videreføring Oslomet – storbyuniversitetet. Han var fra 2021 til 2023 rektor ved Norges miljø- og biovitenskapelige universitet. Han har forsket innen generativ grammatikk og fonologi, og hans faglige arbeid er ifølge Google Scholar sitert rundt 600 ganger i vitenskapelig litteratur. Han har tidligere vært professor i språkvitenskap ved Universitetet i Tromsø.
Biotop
Biotop brukes i økologien om lokalitetstyper med karakteristiske plante- og dyresamfunn.
Asemum tenuicorne
Levevis
Biologien til denne arten er dårlig kjent, men man regner med at den ligner slektningen svart stubbebukk (Asemum striatum). Den ser ut til å være knyttet til furuer som har vært døde noen år.
Værne Kloster
Sibbernperioden
Værne kloster og et annet gods i området, Evje, hadde eierinteresser i ikke mindre enn 36 gårder i Rygge ved overgangen til 1800–tallet. Det vil si at gårdene kontrollerte en tredjedel av gårdene i sognet, og skal man gå ut ifra jordareal blir gårdene enda større.
Værne kloster og Sibbernfamilien var viktige både i Rygge og i landet forøvrig. Valentin C. W. Sibbern var blant annet Eidsvollsmann i 1814. Valentins sønner Georg og Carl gjorde begge karriere innen statsadministrasjonen. Georg ble diplomat og mangeårig norsk statsminister i Stockholm. 1840 fikk Carl Sibbern og broren Matthias dele Værne kloster mellom seg. Carl bygde opp gården Carlberg. Han var en foregangsmann for omleggingen av jordbruket i Rygge. Han arbeidet også aktivt for at det skulle bygges en jernbane fra hovedstaden, gjennom Rygge til Sverige.
Runamo
Det var betydelig interesse for inskripsjonene i løpet av den romantiske bevegelsen götisismen tidlig på 1800-tallet. Den svenske skribenten Esaias Tegnér refererte til det i hans ufullførte dikt om jotnen Gerd og tilsvarende fra den kommende biskop Absalon av Lund.
Andrew Young
Han studerte teologi og ble ordinert i United Church of Christ. Deretter var han pastor i Marion i Alabama, og der ble han kjent med Mahatma Gandhi ikkevoldsstrategi. Under sitt arbeid for negrenes rettigheter ble han en nær venn og medarbeider med Martin Luther King.
100 norske kulturperler
Litteratur
Tom Helgesen og Tom Schandy: 100 norske kulturperler er en kulturhistorisk guidebok ISBN 82-995682-8-5
Endemisk
Utbredelse
En skiller ofte mellom paleoendemismer og neoendemismer. Paleoendemismer har tidligere hatt en videre utbredelse, men er nå begrenset til et lite område, et såkalt refugium. Neoendemismer har oppstått der de finnes i dag og har aldri forekommet andre steder.
Jihad Watch
Nettstedet kritiserer det de kaller «voldelig jihad», og mener at dette gjennomsyrer islam. Nettstedet betegnes av kritikere som islamofobt.
Det Østasiatiske Kompagni
Selskapet er notert på Københavns Fondsbørs.
Blant skipene i rederiets eie var det danske hospitalskipet M/S Jutlandia.
Daniel Bailey
Idrettskarriere
Han deltok ved VM i friidrett 2009, der han kom på 4.-plass på 100 meter. Han løp på 9,93 i finalen, og var 9 hundredeler fra bronsen, som ble vunnet av Asafa Powell.
Han fikk én 3.-plass ved Diamond League 2010; på 100 meter ved Adidas Grand Prix i New York. Dette ga 1 poeng i Diamond League.
William Sherring
Etter hjemkomsten fra Athen sluttet Sherring med friidrett og arbeidet som tollfunksjonær til han gikk av i 1942. Etter at Sherring døde, ble løpet Around the Bay Road Race omdøpt til Billy Sherring Memorial Road Race, og siden har Hamilton anlagt Billy Sherring Park som minne om byens mest berømte friidrettsutøver.
Ekvivalent temperatur
\,L_v : latent varme fra fordampning (2400 kJ/kg {ved 25 ºC} til 2600 kJ/kg {ved -40 ºC})
Port Louis (Falklandsøyene)
Kilder
Puerto Soledad
Fylkesvei 3334
Frem til 2019 hadde veien betegnelsen fylkesvei 155 (Telemark).
Per Kristian Lunden
Lunden har vært styreleder i Risør internasjonale fotofestival og tatt initiativ til Risør næringshage og den lokale tenketanken «Risørtanken».
Alexandre Gemignani
Alexandre Gemignani (født 26. juni 1925 i São Paulo, død 1998) var en brasiliansk basketballspiller som deltok i de olympiske leker 1948 i London.
NM i ishockey 1988
vant sitt 15. norgesmesterskap etter å ha vunnet finalen 3–1 i kamper mot.
Carlo Urbani
Bakgrunn
Etter artium og medisinske studier ved universitetene i Ancona og i Messina mottok han doktorgrad fra Universitetet i Ancona. Han var i denne tiden engasjert sammen med andre medisinere i hjelpeoppdrag i Mali, Niger og Benin, som frivillig for diverse katolske organisasjoner, som de italienske Mani Tese og Unione Nazionale Italiana Trasporto Ammalati a Lourdes e Santuari Internazionali. Etterpå virket han i solidaritetsleirer drevet av xavierianerne, en katolsk presteorden, Som lege skrev han for misjonsmagasinet Missioni Consolata.
Død, heder
Koronavirusstammen som er ansvarlig for SARS, identifisert av forskere fra Centers for Disease Control and Prevention i Atlanta og forskjellige universiteter i Vietnam og Kina, ble kalt Urbani til minne om ham.
Johan Svanberg
Johan Svanberg (født 1881, død 1957) var en svensk friidrettsutøver, spesialist innen langdistanseløping. Under jubileumslekene 1906 i Athen tok han to sølvmedaljer, på 5 miles og på maraton.
To år senere deltok Svanberg ved OL 1908 i London. På løpet over 5 miles var han favoritt, og vant kvalifiseringsheatet på beste tid av samtlige seks heat. I finalen måtte han imidlertid se seg slått av britene Emil Voigt og Edward Owen, og tok bronsemedaljen på tiden 25.37,2. På maratonløpet ble han nummer 8 (3.07.50,8), og kom på åttendeplass. Han ble dermed beste europeer, etter at den opprinnelige vinneren av løpet, italieneren Dorando Pietri, ble diskvalifisert. Svanberg deltok også på 3 miles lagløp, med det svenske laget ble utslått i forsøksheatet.
Materialtretthet (album)
Historie
Plata kom på bandets eget selskap Den Gode Hensikt i oktober 1980, og ble samme år tildelt Spellemannprisen i kategorien nyrock en kategori som kun ble delt ut to ganger. Plata solgte i om lag 5 000 eksemplarer. I 1990 ble den nyutgitt av Sonet på LP, CD og kassett, der det med LP-versjonen i tillegg fulgte med en 7" med sanger fra bandets singel- og EP-utgivelser, og i 2004 kom den i en lydforbedret utgave på CD på Rec 90. Materialtretthet er også utgitt på vinyl og CD av Oh Yeah! i 2010, denne gang med utbrettomslag hvor innsiden viser hvordan det gikk med Stupedamen etter at forsidebildet ble tatt. CD-utgaven har den første singelen, EP-en og Spellemannprisopptaket som bonusspor.
Makaronesia
Klima
Azorene har et oseanisk subtropisk klima, og Golfstrømmen bidrar til at det er små temperaturforskjeller gjennom året. Ponta Delgada har årsnedbør 986 mm, middeltemperatur i kaldeste måned (februar) er 14,1 °C og varmeste (august) 22,1 °C. Det er mest nedbør i desember og minst i juni–august. Klimaet på Madeira minner om Azorene, men passatvinden gjør at de nordlige delene av øya har mer nedbør og mindre sol enn i sør. Funchal i sør har årsnedbør 627 mm, middeltemperatur i kaldeste måned (februar) er 16,6 °C og varmeste (august–september) 23,2 °C. I juni–august er det lite nedbør.
Historikk
Laurbærskogene betraktes ofte som relikter, og tilsvarende vegetasjon vokste i Europa og middelhavsområdet i tertiær. Bladene var laurofylle, altså eviggrønne, mellomstore, avlange, glinsende og tilspissede. Denne vegetasjonen fikk en tilbakegang da klimaet ble tørrere og kjøligere, og var nesten helt borte fra Europa i slutten av pliocen for 2,58 millioner år siden. I nord ble den erstattet av løvfellende skog og i sør av sklerofyll vegetasjon med små, harde, eviggrønne blader. Treslag som fortsatt finnes i Makronesia, men som er utdødd på Den iberiske halvøy, er Apollonias, Clethra, Ocotea, Persea, Picconia, Pleiomeris og Visnea.
Også i Makaronesia har noen planter dødd ut. På Madeira er det funnet fossile frø av Eurya stigmosa fra calabrium for 1,3 millioner år siden. Oswald Heer publiserte i 1857 funn av blader fra blant annet Frangula azorica, hassel, alm og Pistacia fra tidlig pleistocen på Madeira, men de anses nå for å være feilbestemt. Sandaraksypress (Tetraclinis articulata) vokste på Gran Canaria i pliocen for fire millioner år siden. Pollen fra agnbøk og eik er funnet på Tenerife, og de ser ut til å ha dødd ut samtidig med menneskenes ankomst.
Fjell
Lyngheier (fayal-brezal) vokser på Kanariøyene som pionervegetasjon der laurbærskogen er hogget, og som en overgang mot kanarifuruskogene. Den består av trelyng (Erica arborea), Morella faya, og på fuktige steder på Tenerife, Gomera og Hierro også Erica scoparia subsp. platycodon. Av og til vokser også Ilex canariensis og Laurus novocanariensis her.
I nordskråningene på Kanariøyene vokser skoger med kanarifuru (Pinus canariensis) som et belte over laurbærskogene fra 1300–1500 moh. opp til en øvre grense på 2000–2300 moh. I sørskråningene vokser kanarifuru helt ned til den termofile skogen, 500–600 moh. Denne skogen er ganske åpen med lite undervegetasjon og deles i tre–fem undertyper tilpasset ulik fuktighet og høyde over havet. Kanarifuru vokser som regel i rene bestander, men blandingsskog med kanarieiner (Juniperus cedrus) finnes på bratte, høytliggende steder.
Kanarifuru er utbredt på Hierro, La Palma, Tenerife, Gran Canaria og ganske sjeldent på Gomera. Disse skogene er godt bevart, og det drives omfattende nyplanting av kanarifuru. Tre fremmede furuarter er plantet og forvillet på Kanariøyene: aleppofuru (P. halepensis), strandfuru (P. pinaster) og montereyfuru (P. radiata), men de finnes som regel lavere i terrenget.
Fugler
Chloris aurelioi, en slektning av grønnfink (C. chloris), levde på Tenerife. Nebbet var lengre enn hos grønnfink og lignet mer på et bokfinknebb. Bokfink, tenerifeblåfink og Chloris aurelioi levde sammen på Tenerife i minst én million år og fylte ulike økologiske nisjer. Madeira, Gomera og La Palma hadde også utdødde finkearter som levde sammen med bokfink.
Forvillede eksemplarer av vatreastrild (Estrilda astrild) er funnet på mange av øyene i Makaronesia, men det er bare på Kapp Verde at den har etablert en stabil hekkebestand. Den er en populær burfugl som naturlig forekommer i tropisk Afrika. Halsbåndparakitt (Psittacula krameri) har etablert seg på Kanariøyene, Madeira og Azorene, og spredte funn er gjort på Kapp Verde. Denne papegøyen hører hjemme i tropisk Afrika og Asia, men er en invaderende art i mange land.
Krypdyr
Slanger finnes ikke naturlig i Makaronesia, men den lille blomsterpotteslangen (Indotyphlops braminus) fra Asia er innført til Kanariøyene og Madeira, og den amerikanske snoken Lampropeltis californiae er forvillet på Gran Canaria. Også andre krypdyrarter er innført av mennesker, for eksempel tropisk husgekko (Hemidactylus mabouia) på Madeira og Kapp Verde, tyrkisk halvfingergekko (Hemidactylus turcicus) på Kanariøyene, murgekko (Tarentola mauritanica) på Madeira og Azorene, og regnbueagam (Agama agama) på Kapp Verde.
Virvelløse dyr
Makaronesia har en rik fauna med virvelløse dyr. Ikke alle grupper på fastlandet har klart å spre seg til øyene, og Kanariøyene mangler skorpioner, lysbiller, sangsikader, valseedderkopper og møkkbiller. Det har skjedd omfattende artsdannelse i mange grupper der det har oppstått arter som er tilpasset alle de ulike habitatene i øygruppene. Viktige radiasjoner finnes hos snegler som Leiostyla, Napaeus, Caseolus, Hemicycla, Discula og Plutonia; biller som Laparocerus, Attalus, Tarphius, Sphaericus, Cardiophorus, Calathus og Acalles; sikader som Cyphopterum; tusenbein som Cylindroiulus og Dolichoiulus; og edderkopper som Dysdera, Oecobius og Spermophorides.
Sjøpattedyr
Munkesel fantes tidligere ved alle øyene i Makaronesia, men det er nå bare en liten koloni på Desertasøyene ved Madeira. I farvannene rundt Azorene er 27 hvalarter observert, blant annet tumler, spermhval og begge artene av grindhvaler.
Havskilpadder
Seks av de sju artene av havskilpadder i verden er funnet i Makaronesia, men det er bare på Kapp Verde at de kommer på land for å legge egg. Kapp Verde er viktig som beiteområde for karettskilpadde (Eretmochelys imbricata) og suppeskilpadde (Chelonia mydas), og øygruppa er et av de viktigste reirområdene i verden for uekte karettskilpadde (Caretta caretta).
Invaderende arter
Tamkatter gjør mye skade på bestandene av fugler og firfisler på Kanariøyene. Innførte planteetere som muflon, mankesau og kanin påvirker vegetasjonen. Svartrotte har ført til at mange hekkeplasser for sjøfugler er forlatt. Berberjordekorn har beitet ned mye av vegetasjonen på Fuerteventura, og argentinamaur fortrenger naturlige maurarter og andre insekter. Fjærbørstegras (Cenchrus setaceus) fortrenger naturlig vegetasjon i lavlandet, og i kanarifuruskogene er kaliforniavalmue (Eschscholzia californica) et stort problem. Forvillet Nicotiana glauca vokser selv på de tørreste stedene.